Video: Motoris gesoek wat 308 km/h ry‘n Skermskoot uit die video. Die Johannesburgse metropolisie (JMPD) het die voorval waar ŉ motoris teen meer as 300 km/h op een van die land se hoofweë gery het, ten sterkste veroordeel. In die video, wat wyd op sosiale media gedeel word, kan daar gesien word hoe ŉ motoris ŉ video neem terwyl hy of sy aanvanklik teen 243 km/h ry en dan uiteindelik versnel tot 308 km/h. In die agtergrond kan daar gesien word hoe die motoris onder ŉ e-tolhek deurjaag en ander motors verbysteek. Daar word vermoed die video is op die N1-suid in die Midrand-omgewing geneem. Hoofsupt. Wayne Minnaar, woordvoerder van die JMPD, het gesê hulle ondersoek die voorval. “Alle moontlike beeldmateriaal sal hersien word in ŉ poging om die motoris op te spoor en in hegtenis te neem.” Sheer madness!!!!! Video posted on Instagram. Look at the speed…N1 South Midrand. @MbalulaFikile @TrafficRTMC @TrafficRTMC @GP_CommSafety @AsktheChiefJMPD pic.twitter.com/tSr79DA6c8 — Yusuf Abramjee (@Abramjee) January 19, 2020